SET เช้ารูดกว่า 10 จุด คาดนักลงทุนขายทำกำไรหลังวันศุกร์ขึ้นแรง
SET เช้ารูดกว่า 10 จุด คาดนักลงทุนขายทำกำไรหลังวันศุกร์ขึ้นแรง ล่าสุด ณ เวลา 10.28 น. อยู่ที่ 1,467.21 จุด ลบ 10.40 จุด หรือ 0.70% สูงสุดที่ 1,473.05 จุด ต่ำสุดที่ 1,463.19 จุด มูลค่าการซื้อขาย 1.28 หมื่นล้านบาท
17 ต.ค. 2559

ผู้สื่อข่าวรายงานว่า ดัชนีตลาดหุ้นไทย ณ เวลา 10.28น. อยู่ที่ 1,467.21 จุด ลบ 10.40 จุด หรือ 0.70% สูงสุดที่ 1,473.05 จุด ต่ำสุดที่ 1,463.19 จุด มูลค่าการซื้อขาย 1.28 หมื่นล้านบาท
สำหรับปัจจัยที่ส่งผลให้ดัชนีปรับตัวลงคาดว่าเป็นแรงขายทำกำไรหลังดัชนีพุ่งขึ้นแรงเมื่อวันศุกร์ที่ผ่านมา
ขณะที่ นายชัยยศ จิวางกูร ผู้อำนวยการฝ่ายวิเคราะห์ บล.โกลเบล็ก เปิดเผยว่า ดัชนี SET ในช่วงเปิดตลาดภาคเช้าได้ปรับตัวลดลงไปกว่า 10 จุด เป็นสิ่งที่เกิดขึ้นในแง่ของสัญญาณทางเทคนิค หลังจากที่ดัชนี SET ในวันศุกร์ที่ผ่านมาได้รีบาวด์กลับมา หลังจากช่วงวันก่อนหน้าในสัปดาห์เดียวกันดัชนีปรับตัวลงแรง
อีกทั้งค่าเงินบาทที่มีทิศทางอ่อนค่าลงมาอยู่ที่ 35.40 บาท/ดอลลาร์สหรัฐฯ ก็ยังเป็นปัจจัยให้นักลงทุนขายทำกำไรออกมาในระยะสั้น ซึ่งมองว่าในลักษณะอย่างนี้เป็นการปรับฐานระยะสั้นของดัชนี SET ซึ่งเป็นเพียงแค่การปรับฐานทางเทคนิค ไม่ได้มีปัจจัยอื่น ๆ มากระทบ
10 อันดับหุ้นกดดัชนี

ที่มา ASPEN
 